Pályázat

Az Alapozó Terápiák Alapítvány pályázatot hirdet, a 2023. június 19.-től, július 7.-ig megrendezésre kerülő: *„Alapozó Terápia: Módszer a gyermeki idegrendszer mozgásos érzékszervi fejlesztésére”*120 órás akkreditált pedagógus továbbképző tanfolyamon támogatott részvételre.

A pályázati keretösszeg: **1.000.000 Ft** Elnyerhető maximális támogatás: 100.000 Ft/fő

**(a kuratórium fenntartja magának a jogot, hogy ettől eltérő támogatást ítéljen meg a pályázónak)**

Pályázatot nyújthatnak be azon magánszemélyek,

* akik a diplomaszerzést követően az elmúlt 5 évben minimum **3 év végzettségének megfelelő szakmai tapasztalattal** rendelkeznek
* önerőből, **magánszemélyként** finanszírozzák a képzést
* **munkahelyükön nem töltenek be olyan vezetői pozíciót, mely mentesíti őket az óraadástól**
* vállalják a tanfolyami díj, pályázaton nyert összegével csökkentett részének határidőre történő megfizetését (2023. május 6.)
* a pályázaton indulhatnak azon magánszemélyek is, akik már jelentkeztek, regisztráltak a tanfolyamra
* Legkésőbb 2023. február 28.-ig eljuttatják pályázatukat kizárólag az Alapozó Terápiák Alapítvány, 1113 Budapest, Bocskai út 77-79. B./348. címre. A borítékra kérjük ráírni: „Pályázat"
* **Előnyt élvez az a pályázó**, akinek az intézményvezetője (aláírással és pecséttel) tanúsítja, hogy a végzett fejlesztő számára lehetőséget biztosít az intézményen belüli Alapozó fejlesztői (heti 2\*1 óra/csoport) foglalkozások vezetésére órakeretén belül a következő tanévtől. (3. oldal melléklet)

*A pályázatnak tartalmaznia kell:*

* ***egy szakmai önéletrajzot EUROPASS formátumban***
* végzettséget igazoló diploma másolatot
* ***részletes motivációs levelet, amely magában foglalja az:***
	+ ***eddigi szakmai tapasztalatot***
	+ ***a jövőre vonatkozó elképzeléseket***
	+ ***az Alapozó terápia felhasználása és szükségessége a jelenlegi munkakörben (a felhasználási lehetőségek felvázolásával)***

A pályázat **beérkezésének** határideje: **2023. február 28.**A pályázatokat a kuratórium legkésőbb **2023. március 31.-ig** értékeli, a nyertesek névsorát az alapítvány honlapján, a www.alapozoterapiak.com teszi közzé, illetve írásban is értesíti a nyerteseket. A pályázat elbírálásánál előnyt élveznek azon jelentkezők, akik olyan településeken élnek és dolgoznak, ahol nincs, vagy kevés terapeutánk van, illetve határon túli magyar jelentkezők.

**A pályázaton indulók tudomásul veszik, hogy a nem nyertesek pályázati anyaga, 2023. március 31.-e után megsemmisítésre kerül.**

Pályázati díj: nincs

Felhívjuk a Tisztelt Pályázók figyelmét, hogy jelen „Pályázati felhívás” kizárólag az Alapozó Terápiák Alapítvány, [www.alapozoterapiak.com](http://www.alapozoterapiak.com) honlapján olvasható teljes terjedelemben. Kérjük, a pályázat beadása előtt saját érdekükben ellenőrizzék, hogy a követelményeknek megfelelően állították-e össze a dokumentumokat, mert az ettől való eltérés esetén a pályázat – értékelés nélkül - elutasításra kerül.

A pályázó tudomásul veszi, hogy a kuratórium a döntését nem indokolja, a döntéssel szemben fellebbezésnek nincs helye! Hiánypótlásra nincs lehetőség.

Melléklet:

Együttműködési nyilatkozat

Alulírott ……………………………………………. az ………………………………

……..……………………………………………………………..intézmény igazgatója nyilatkozom, hogy ……………………..…………………………….beosztottam számára az [Alapozó Terápia: Módszer a gyermeki idegrendszer mozgásos érzékszervi fejlesztésére](http://www.alapozoterapiak.com/news/tanfolyam/alapozo-terapia-modszer-a-gyermeki-idegrendszer-mozgasos-erzekszervi-fejlesztesere) tanfolyam sikeres elvégzését követően, intézményi munkavégzésének keretein belül, Alapozó fejlesztői (heti 2\*1 óra/csoport) foglalkozások vezetését támogatom a következő tanévtől.

Dátum:, ……………….

 ……………………………

 aláírás